Undir hinum fagra Breiðadalsstiga í Önundarfirði stendur bærinn Neðri Breiðadalur og þar var á laugardaginn opnað lítið kaffihús . Húsfreyjan Guðrún Hanna Óskarsdóttir áformar að bjóða upp á sitthvað þjóðlegt með kaffinu , til dæmis hinar frægu og gómsætu vestfirsku hveitikökur . Vestfirskar hveitikökur með hangikjeti Húsbóndinn á bænum , Halldór Mikkaelsson , lagðist í berjatínslu á liðnu hausti og fyrir utan hina hefðbundnu rabarbarasultu með pönnsunum býður Gunna upp á bragðgóðan og meinhollan berjarjóma , bruggaðan úr berjum bóndans og væntanlega vestfirskum Örnurjóma . Rúgbrauð og kanilsnúðar leynast sömuleiðis á matseðlinum . Árni á Vöðlum greip í nikkuna . Neðri Breiðadalur er vel í sveit sett , stendur rétt við gatnamótin til Flateyrar og býður upp á ægifagurt útsýni yfir allan Önundarfjörð . Sólin skín þar lengur menn eiga að venjast , hér á milli fjallana .